CELEX: 62012CN0406
Language: el
Date: 2012-09-04 00:00:00
Title: Υπόθεση C-406/12: Προσφυγή της 4ης Σεπτεμβρίου 2012 — Ευρωπαϊκή Επιτροπή κατά Δημοκρατίας της Σλοβενίας

27.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/15
            
         
      Προσφυγή της 4ης Σεπτεμβρίου 2012 — Ευρωπαϊκή Επιτροπή κατά Δημοκρατίας της Σλοβενίας
      (Υπόθεση C-406/12)
      (2012/C 331/24)
      Γλώσσα διαδικασίας: η σλοβενική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: P. Hetsch, L. Nicolae και M. Žebre)
      
         Καθής: Δημοκρατία της Σλοβενίας
      
         Αιτήματα της προσφεύγουσας
      
      Η Επιτροπή ζητεί από το Δικαστήριο:
      
                  —
               
               
                  να αναγνωρίσει ότι η Δημοκρατία της Σλοβενίας, μη θεσπίζοντας όλες τις αναγκαίες νομοθετικές, κανονιστικές και διοικητικές διατάξεις για τη μεταφορά στην εσωτερική έννομη τάξη της οδηγίας 2009/136/ΕΚ (1) του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, για τροποποίηση της οδηγίας 2002/22/ΕΚ (2) για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών, της οδηγίας 2002/58/ΕΚ (3) σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών και του κανονισμού (ΕΚ) 2006/2004 για τη συνεργασία μεταξύ των εθνικών αρχών που είναι αρμόδιες για την επιβολή της νομοθεσίας για την προστασία των καταναλωτών, ή, εν πάση περιπτώσει, παραλείποντας να ανακοινώσει στην Επιτροπή ότι θεσπίσθηκαν οι εν λόγω διατάξεις, παρέβη τις υποχρεώσεις που υπέχει από το άρθρο 4 της προαναφερθείσας οδηγίας·
               
            
                  —
               
               
                  να υποχρεώσει τη Δημοκρατία της Σλοβενίας, σύμφωνα με το άρθρο 260, παράγραφος 3, ΣΛΕΕ, να καταβάλει, λόγω μη τηρήσεως της υποχρεώσεώς της να ανακοινώσει όλα τα μέτρα μεταφοράς της προαναφερθείσας οδηγίας 2009/136/ΕΚ στην εσωτερική έννομη τάξη, χρηματική ποινή ύψους 6 531,84 ευρώ ημερησίως από της ημερομηνίας δημοσιεύσεως της αποφάσεώς του επί της υπό κρίση υποθέσεως·
               
            
                  —
               
               
                  να καταδικάσει τη Δημοκρατία της Σλοβενίας στα δικαστικά έξοδα.
               
            
         Ισχυρισμοί και κύρια επιχειρήματα
      
      Η προθεσμία για τη μεταφορά της οδηγίας στην εσωτερική έννομη τάξη έληξε στις 25 Μαΐου 2011.
      
         (1)  ΕΕ L 337, σ. 11.
      
         (2)  ΕΕ L 108, σ. 51.
      
         (3)  ΕΕ L 201, σ. 37.